Foto: Reuters Dunyoda eng yirik oltin-valyuta zaxiralariga ega Xitoy markaziy banki 2016 yilda AQShning g‘aznachilik obligatsiyalariga pul kiritishni rekord darajada qisqartirdi. Bunday ma’lumotlar AQSh moliya vazirligi tomonidan chop etilgan. Xitoyning AQSh davlat obligatsiyalari paketi dekabr holatiga ko‘ra, 1,06 trln dollarni tashkil qilgan va bir yil avvalgidan 188 mlrd dollarga kam bo‘lgan. Umuman olganda, AQShning yirik kreditorlari AQSh qog‘ozlarini sotib olish bo‘yicha o‘z qarashlarini qayta ko‘rib chiqmoqdalar.